# Les grans et merueilleux faictz du ſeigneur Nemo

Les grans et merueilleux faictz du ſeigneur Nemo / auec les priuilleges quil a / & la puiſſance quil peult auoir depuis le cõmẽcement du monde iuſques a la fin.
Eſaye. 4.Audite verba mea : et vivet anima veſtra.
¶ Eſaye eſcript en ſon liure Eſcoutez ſe vous voulez viure Deuotes gens qui cy enſemble
Eſtes ainſi comme il me ſemble
Pour honneſte cauſe aſſemblez Et qui ſans mentir me ſemblez Eſtre gens de haultes ſciences Et de treſbonnes conſciences Jay ſil vous plaiſt intention De faire vne collacion Icy non pas pour vous apprendre Mais pour delectation prendre Car ie le fais principalement
Pour voſtre reſiouiſſement Or faictes paix quant ie liray Ou autrement ie me tairay Quoy que tout ſoit ſans fiction Et ſauf voſtre correction Seulement me vueil preparer A celle fin de declarer Lexcellence et le grant renom Dung treſgrãt ſeigneur dont le nõ Eſt Nemo qui tous autres paſſe. Audite ergo loco & capľo p̃libatis. ¶ Mais q̃ chacun me dõne eſpace Je vous diray a brief parler Ce que de Nemo veult toucher Noſtre dieu ou tout bien abonde Quant il vint pour former le mõde Car il eſt dit ſi grant merueille Que depuis ie men eſmerueille. ¶ Premier ie treuue que de faict Nemo fut quant et les iours faict. Pſalmo. 138.Dies formabuntur et nemo in eis. ¶ Auſſi leuangille raconte Qui vault biẽ quon en face compte Que nemo auant ieſuchriſt Monta au ciel quant il eſcript. Jo.6.Nemo aſcendit in celum.
¶ Item ieſus monſtrans zelum Quem gerebat dulciſſime Erga neminem maxime Jo.6.Dixit nemo venit ad me. ¶ Et quant il fut en la preſence De dieu veit la diuine eſſence. Jo.4.Nemo deum vidit.
¶ Ce quoncques Homme nauoit faict / doncques Fault il dire pour verite Quil auoit grant auctorite. ¶ Derechief ſaint pol nous eſcript En vne epiſtole ou il dit Que nemo peult bien appeller Le nom Jeſus et en parler. Cor.12.Nemo põt dicere dñs ieſꝰ. ¶ Mais plus ya car ie vous dy Que nemo fut il treſ hardi Car quant iuifz noſerent prendre Jeſum / il oſa entreprendre Dy mettre hardiment les mains. Jo.7.Nemo miſit in eũ manus. ¶ Encores neſt ce que du moins Car comme dit Nichodemus En parlant au treſdoulx Jeſus Nemo pouoit telz ſignes faire Cõme il faiſoit ſans luy deſplaire. Job.3.Nemo poteſt hec ſigna facere que tu facis. ¶ Nemo pour en brief le vous dire Eſt ſi grant et ſi puiſſant ſire Que ce q̃ dieu peult clorre il œuure Ce de quoy dieu faict ouuerture. Deus claudit / et Nemo aperit : aperit et nemo claudit. ¶ Ne dit pas auſſi leſcripture De Job ſi gy ſcauoye bien mordre Que Nemo ſe peult bien eſtordre De la main dieu certes ſi feiſt. Job.10.Cum ſit nemo qui de manu tua poſſit eruere. ¶ Et ſaint Jehan auſſi q̃ nous dit Que Nemo la ioye oſteroit Aux diſciples quant il vouldroit De laquelle Jeſus parloit. Job.16.Gaudium veſtrum Nemo tollet a vobis. ¶ Nully ſi ne ſe deueroit Eſmerueiller pour vng tel cas.
¶ Saīt Jehã dit en ce meſme pas Que Nemo a dieu oſteroit Son ame quant il luy plairoit. Et Nemo tollet a me aiam meam. ¶ Pour ſcauoir dõt telle puiſſance Luy vint / ſachez que ſa naiſſance Ou au moins ſon commencement Si vint des roys premierement. Sap̃. 7Nẽo ex regibꝰ habuit iniũ. ¶ Auſſi dit ailleurs leſcripture Que Nemo eſt de telle nature Si eſt que ſa propre perſonne Peult porter de fait la couronne Entre tous les roys terriens. Machabe.8.In omnibus regibus Nemo portabit dyadema : et Nemo accipiet coronam. ¶ Et ie ne meſbahis de riens Se Nemo a tant dauantage
Veu que les gens de ſon lignage Sont moult priſez et honnorez Et en auctorite trouuez Du ſaint archange Gabriel Qui annonca dit bien et bel A dame Elizabeth ainſin Que Nemo eſtoit ſon couſin.
Lu.10.Nemo eſt in cognatiõe tua. ¶ Item ie puis bien reciter
Qua dieu ne peult nul reſiſter Que Nemo tout a beau deliure Teſmoing Job / diſant en ſon liure Deus cuiꝰ ire reſiſtere Nemo põt. ¶ Pluſfort leſcripture raconte Du bon homme et nous compte Parlãt des choſes qui ſont faictes Que ſe dieu les auoit deffaictes Nemo les peult edifier Si deſtruxerit deus : Nemo eſt qui edificet. ¶ Auſſi dieu mercy et la voſtre Auſſi vray que la patenoſtre Il eſt tenu comme ientens Combatre a ſes propres deſpens Nẽo pprus ſũptibꝰ militare tenẽt.
¶ Auſſi dit biẽ dieu / ſans doubtãce Que Nemo eſt de telle vaillance Quil faict les gens deuant fuyr Quant luy plaiſt les pourſuiuyr. Proverb.28.Fugit impius nemine perſequẽte. ¶ Jeſus dit quil faict bien pluſfort Car il peult rauir par effort Les ouailles de la main De dieu le pere ſouuerain. Nemo poteſt rapere oues de manu patris mei. ¶ Saint Luc ſi a mention faicte Quil eſt en ſon pays prophete. Nemo propheta acceptus eſt in patria ſua. ¶ Nemo / ne vueille a nul deſplaire Entre les choſes qui veult faire Selon poetique eſcripture Il peult tollir don de nature. Qd natura dedit : nemo tollere põt ¶ Et chaton dit que de peche Nemo ne peult eſtre entache. Nemo ſine crimine viuit. ¶ Et ſi reſpont quil eſt de faict Quãt on lappelle amy parfaict. Nemo reſpondet amicus. ¶ En ce meſme liure eſt eſcript De luy / en vng verſet qui dit Que Nemo ſe peult eſiouyr Et de ioye longuement iouyr Comme il appert par ce coupplet Qui dit / Nemo diu gaudet. ¶ Qui eſt vng grant hõneur a luy Et dautre coſte ceſt celuy Qui a pluſgrande charite. Jo.15Maiorẽ charitatẽ nemo hz. ¶ Auſſi a il ſubtilite
Deſtre aux iuſtes apperceuant Dont ſaincte egliſe va chantant. Ecce quomõ moritur iuſtus : et nemo percipit corde. ¶ Item ſon engin neſt pas rude
Car la treſgrant multitude Dõt ſait iehã parle / en lapocalypſe Pouoit nombrer de fil en lice. Apocal.7.Vidi turbam magnam quam dinumerare nemo poterat. ¶ Ne dit pas auſſi Priſcien Maiſtre de grammaire ancien Que nemo fut ſon compaignon. Neminem inquit Priſcianus inueni ſocium. ¶ Pour dieu cheres gẽs or penſon Biẽ en noz cueurs q̃ ceſt grãt ſigne Que Nemo ſoit perſonne digne
Quant le liure des ſept ſeaulx clos Fut / par luy ouuert et deſclos Dont lapocalypſe faict compte. Apocal.5.Nemo dignus inuentus eſt aperire librum. ¶ Mais entre les faictz q̃ ie cõpte Ne doy oublier ce me ſemble Ce qua ſes diſciples enſemble Dit Jeſuchriſt / qui ſen allaſſent Par le pays / Nemo ſaluaſſent Silz le trouuoient en leur voye. Lu.10.Neminẽ ſalutaueritis ĩ via. ¶ Et a aucuns dit touteſuoye En ſa tranſfiguration Fiſt il expreſſe iniunction De la verite reueler A Nemo / ſans ia luy celer. Mat.7.Nemini dixeritis viſionẽ. ¶ Meſme ce fut vng grãt hõneur Que fiſt Jeſus noſtre ſeigneur A Nemo / quant il demandoit A la femme qui prinſe eſtoit En adultere / ou eſtoyent Ceulx qui de ce faict laccuſoyent Et quelle reſpondit Nemo Car alors luy dit Jeſus/ho Puis que Nemo eſt iceluy Je ny touche par deſſus luy. Job.8.Nemo domine : nec ego te condemnabo. ¶ Item le faict je vous ramaine De la femme ſamaritaine A laquelle Jeſus parla Empres le puys ou il alla Auquel ſes diſciples noſerent
Demander / quant ilz retournerent Devers luy / quil luy avoit dit Et Nemo hardiment le fiſt. Job.4.Nemo dixit quid queris : aut quid loqueris cum ea. ¶ Sõme ſes faictz ſõt vng abiſme
Dont iamais ne ſcauroye la diſme Suffiſamment vous relater Et ne ceſſaſſe huy den parler. ¶ Je vous oſe encore bien dire Que quant Jeſuchriſt noſtre ſire A ſes diſciples racomptoit Que au temps lors quil ſen alloit A cil qui lavoit enuoye Par nemo fut interrogue. Jo.16.Vado ad eũ q̃ me miſit : et nemo interrogat me quo vadis. ¶ Encore vous vueil bien parler De ce que Jeſus dit ce ſoy
En parlant aux iuifz / de la loy Et de Moyſe le prophete Diſant que Nemo lavoit faicte Job.7.Nemo (inquit Moyſes) dedit vobis legẽ : τ Nemo facit legẽ. ¶ Que Nemo eſt choſe bien clere Peult faire loy comme emperiere Et combien quil ſoit ſeigneur grãt Si mect il bien la main pourtant A la charue pour labourer Et derriere ſoy regarder Pour eſtre abille a paruenir Au regne qui ne peult finir. Lu.9.Nemo mittẽs manũ ad aratrũ : τ reſpiciẽs retro aptꝰ ẽ regno di. ¶ Encore vous dy ie ſans fable Que Nemo eſt plus ſeruiable En legliſe et plus diligens Que ne ſõt beaucoup dautres gẽs Car il y ſcet bien allumer La lampe / et il ſcet bien chanter Luce.11.Nemo accendit lucernam. Apo.44.Nẽo poterat dicer̃ cãticũ. Nemo les ouuriers qui chomoient Loua / quant les autres alloient En la vigne pour labourer Dont ſaīt Mathieu voulut parler Au texte de ſon euangille Car quant le pere de famille Les enquiſt pour quoy ilz eſtoient Ainſi oyſeulx / ilz reſpondirent Quauec luy ne ſeroient ilz mye Et que nemo ſans menterie Pour ce iour les auoit louez. Apo.44.Reſponſum dederũt ei : quia nemo nos conducit. ¶ Po$^r$ dieu meſſeigneurs or oyez Dudit Nemo que ce peult eſtre Car il peult biẽ a plus dũg maiſtre Seruir / ſil luy plaiſoit le faire Sans a nul deulx eſtre contraire. Mathei.6. et Luce.16.Nemo poteſt duobus dominis ſervire. ¶ Ne mect pas auſſi ſaint Lucas De nemo vng merueilleux cas Lequel ſi nous eſt demonſtrable
Que nemo fut tant charitable Qua vng poure qui avoit fain Donna des miettes de pain Cheans de la table du riche Qui tant eſtoit auar et chiche Quil ne luy en vouloit donner Mais cil nemo abandonner Luy en voulut piteuſement. Luc.16.Erat quidẽ pauper cupiens recreari de micis que cadebant de menſa divitis : et nemo illi dabat. ¶ Nemo auſſi pareillement Pour ſes merites et deuoir Selon les droictz peult bien auoir Sans bigamie ce me ſemble Deux femmes eſpouſees enſemble Nemini liceat duas uxores habere ¶ Vrayemẽt cheres gẽs q̃ biẽ pẽſe A nemo / et ſon excellence Je cuide quil ſen eſmerueille Car nul ne fait choſe pareille Quil peult vendre et aliener Les corps ſainctz / τ en marchãder Licitement et a ſa guiſe Et des treſors de ſaincte egliſe. Nemo martyres diſtrahat. Nemo merceť de ſacrificüs eccleſiaſticis. ¶ Nemo neſt pas a condẽner Seigneurs / car il peult contẽner Les lyens dont legliſe lye. Nemo cõtẽnat vincula eccľiaſtica. ¶ Pluſfort / nemo nul ne le nye Si peult bien excommunier Et dexcommuniment lyer Sans cauſe / es lectres autentiq̃s.
Nemo poteſt excõicari ſine cauſa. ¶ Et aux bulles apoſtoliques Ny eſt il pas par motz exprès Eſcript / ſi eſt ou aſſez pres Que nemo peult eſtre licite Les rompre qui neſt pas petite. Noſtre igiť preſentis conceſſionis paginam nemini liceat infringere. ¶ Les roys auſſi et autres princes Et les preſidens des prouinces Quant ilz recoiuent les ſergens Des conſeillers et autres gens Ne les font il pas iurer / ſi font Que a nemo ilz reueleront Les ſecretz / et ſenquis ieſtoye Pour cela / ie leur reſpondroye Que ceſt pour ce quil ne mourra Poĩt / mais touſio$^r$s vif demourra Eccľiaſtici.1.Nemo eſt q̃ ſẽp viuat. ¶ Que voulez vous q̃ ie vous dye Ceſt vne droicte melodie Que de nemo et de ſes faictz Dont nen ſcauroye dire huy mais Et ſi en diray encore vng Qui entre les clercz eſt commun Et qui eſt ſi grant que ſans faulte Je meſmerueille / auſſi eſt haulte La choſe dont dieu eſcondit Ses diſciples / quant il leur dit Que a eulx scauoir nappartenoit Quant la fin du monde ſeroit Quon dit du iugement le iour Mais il leur dit lors ſans ſeiour Que ne nemo ſy le ſcauoit bien. Marci.40.De die autem illo vel hora nemo ſcit. ¶ Somme toute ie croy et tien Que ſe dung moys ie ne ceſſoye Den parler / pas ie ne diroye De nemo tout ce quon en treuue En chacun liure qui lappreuue Meſme ſaint Pol ſi nous racõpte Nemo par vain langaige et cõpte Peult ſeduire les gens en brief Et les mectre en voye de meſchief Nemo vos ſeducat inanibꝰ verbis. ¶ Nemo peult bien ſans contredit Reſiſter en faict et en dit A ſes ennemys ſans doubter Sans quilz le puiſſent rebouter. Levitici.26.Nemo inimicis audebit reſiſtere. ¶ Itẽ ſaint Jehã dit que nul hõme Ne peult auſſi bien beſongner De nuyt / quõ doit prẽdre ſon ſõme Que nemo / ſil y veult ſoigner. Jo.10.Venit nox cũ nẽo opari põt. ¶ Meſſeigneurs pourtãt ie ʔclus Par ce que iay dit cy deſſus Priant le filz de la pucelle Quil nous doint la vie eternelle Quant ſon rigoreux examen Sera tenu / dictes Amen.
* aratrũ: aratrum
* capľo: capitulo
* cũ: cum
* iesꝰ: jesus
* inanibꝰ: inanibus
* a celle fin: a seule fin
* capl’o: capitulo
* cãticũ: canticum
* cessoye: cesserais
* cest: c’est
* charitatẽ: charitatem
* cheres: chers
* cognatiõe: cognatione
* compte: conte
* den: d’en
* depuis de le: depuis le
* dicer̃: dicere
* dictes: dîtes
* diroye: dirais
* dit si grant: dit si grande
* dont le non: dont le nom
* dñs: dominus
* dũg: d’un
* dy mettre: d’y mettre
* ẽ: est
* eſaye: esaye
* et tien: et tiens
* eũ: eum
* hõme: homme
* ĩ: in
* iehã : jean
* inueni: inveni
* inuentus: inventus
* itẽ: item
* lappreuue: l’appreuve
* Jehã: Jehan
* lavoit: l’avait
* legẽ:legem
* liray: lirai
* maiorẽ: majorem
* manũ: manum
* men: m’en
* mesmerueille: m'émerveille
* mittẽs: mittens
* nappartenoit:n'appartenait
* nẽo: nemo
* neminẽ: neminem
* nõ: nom
* op̃ari: operari
* ou il dit: où il dit
* ou tout: où tout
* persequẽte:persequente
* plusfort: plus fort
* pol: paul
* põt: potest
* poure: pauvre
* p̃libatis: prelibatis
* prẽdre: prendre
* q̃: qui
* qd: quod
* qui sen: qui s'en
* quidẽ: quidem
* quõ: qu’on
* respiciẽs: respiciens
* Saīt Jehã: Saint Jean
* saint pol: saint Paul
* salutaueritis: salutaveritis
* silz: s’ils
* sõme: somme
* tairay: tairai
* visionẽ: visionem
* vueil: veuille
* ya: y a